吳若希一個月內兩遇小偷 唔見電話失珍貴照片連食物都被盜?
出外要小心保管個人財物提防扒手,可惜有時真的防不勝防,吳若希上月在灣仔被偷電話後,近日竟再遇小偷認真黑仔﹗
3月24日吳若希發文指自己在灣仔被偷電話,經追蹤竟發現「佢喺將軍澳出現過!」與當時身處TVB的吳若希只有一橋之隔,可惜最終未能覓回電話。4月16日她又發文,更在社交網公開拍得賊人畫面的閉路電視片段:「我今年條命係咪要keep住畀人偷嘢?今次影到邊個偷~來回兩次先嚟攞走...Any肥(無論如何),希望幫你過咗呢個難關先,祝你食得開心。」
吳若希祝小偷「食得開心」,原來被偷的竟是:「今次畀人偷嘅嘢比較特別,係價值$200嘅栗子!尋晚最唔開心嘅,唔係畀人偷嘢~係食唔到自己心心念念嘅栗子!直到我第二次再叫外賣,食完個栗子之後,我就原諒咗嗰個人~正所謂,識英雄重英雄~難得有人同我一樣咁喜歡吃栗子!我已經當自己請佢食啦!」